
БАСПАСӨЗ РЕЛИЗІ

«Цифрлық қаржы активтерін шығару, орналастыру, айналымға (айналысқа) жіберу жəне өтеу қағидаларын бекіту туралы» Қазақстан Республикасы Ұлттық Банкі Басқармасының 
қаулысын бекіту туралы 

2026 жылғы 20 сәуір						            Астана қаласы


Қазақстан Республикасының Ұлттық Банкі (бұдан әрі – Ұлттық Банк) «Цифрлық қаржы активтерін шығару, орналастыру, айналымға (айналысқа) жіберу жəне өтеу қағидаларын бекіту туралы» Қазақстан Республикасы Ұлттық Банкі Басқармасының 2026 жылғы 10 сәуірдегі № 39 қаулысының (бұдан әрі – Қаулы) (Қазақстан Республикасы Әділет министрлігінде 2026 жылғы 13 сәуірде № 38405 болып тіркелген) бекітілгені туралы хабарлайды.
Қаулы «Қазақстан Республикасындағы банктер және банк қызметі туралы» және «Қазақстан Республикасының кейбір заңнамалық актілеріне қаржы нарығын реттеу және дамыту, байланыс және банкроттық мәселелері бойынша өзгерістер мен толықтырулар енгізу туралы» Қазақстан Республикасының Заңдарын іске асыруға әзірленді.
Қаулыда базалық активі ақша болып табылатын цифрлық қаржылық активтерді шығару, оларды орналастыру, айналысы және өтеу тәртібі мен шарттары, базалық активі ақша мен ақша эквиваленттері болып табылатын цифрлық қаржылық активтердің эмитенттеріне және цифрлық стейблкоиндарды шығару туралы шешімге қойылатын талаптар, стейблкоиндардың инвесторларына қойылатын талаптар және стейблкоиндармен мәмілелерді жүзеге асыру мақсатында жеке тұлғаларды білікті инвесторлар деп тану тәртібі (шарттары) белгіленеді.
Қаулының толық мәтінімен Қазақстан Республикасы Ұлттық Банкінің ресми интернет-ресурсында танысуға болады.


Толығырақ ақпаратты БАҚ өкілдері мына телефон арқылы алуына болады:
+7 (7172) 77 55 77 (1862)
e-mail: Bakyt.Smekenov@nationalbank.kz
www.nationalbank.kz

